Αλεξάνδρεια στη Λάτμο

Η Αλεξάνδρεια στην Λάτμο, ή Αλεξάνδρεια προς τη Λάτμω της Καρίας ή Αλεξάνδρεια προς Λάτμον Καρίας ή Αλεξάνδρεια η ΚαρικήΔόγας Ι. Μηνάς: 14/24. «Αλεξάνδρεια η Καρική. Αναφέρεται από το Στέφανο το Βυζάντιο ως, «την προς τω Λάτμω της Καρίας, εν η Αδώνιον ην έχον Πραξιτέλους Αφροδίτην». Ο Στέφανος ο Βυζάντιος την αναφέρει δέκατη, στις δεκαοκτώ (18) Αλεξάνδρειες που αναφέρει και είναι ο μόνος ο οποίος την αναφέρει». (Αναφορά σε 24 πόλεις αναφερόμενες ως Αλεξάνδρεια): Δόγας Ι. Μηνάς, «Θησαυρός Μακεδόνων», Αθήνα 2008. Σελ. 112-115. ή Αλεξάνδρεια Καρίας ή Άλιντα ή Αλίντα (αρχαία ελληνικά: Ἄλινδα) ήταν ελληνιστική πόλη στην Καρία.

Η πόλη βρίσκεται στην κορυφή ενός λόφου που δεσπόζει στην σύγχρονη πόλη του Καρπουζλού στην Επαρχία Αϊδινίου στη δυτική Τουρκία και έχει θέα σε μια εύφορη πεδιάδα.

 Ιστορία 
Η Ἄλινδα θεωρείται ότι ήταν μια σημαντική πόλη από τη δεύτερη χιλιετία π.Χ. και πιθανόν να συνδέεται με την αναφορά στη λέξη «Ialanti», που εμφανίζεται σε πηγές που είχαν οι Χετταίοι. 

Θεωρείται ότι σε αυτήν την πόλη-φρούριο το 334 π.Χ. έμεινε η εξόριστη βασίλισσα των Κάρων Άδα της Καρίας, όπου υποδέχθηκε και απεύθυνε χαιρετισμό προς τον Μέγα Αλέξανδρο. Κατ’ άλλους ερευνητές, πιθανόν να χτίστηκε ως φρούριο ή στρατόπεδο το χειμώνα του 333 π.Χ. και όπως και στις άλλες πόλεις με το όνομα Αλεξάνδρεια, με παρόμοια χαρακτηριστικά (δηλαδή: ελληνιστικό φυλάκιο στην Ασία), που ίδρυσε ο Μέγας Αλέξανδρος, εγκαταστάθηκαν βετεράνοι (συνταξιούχοι ή τραυματίες) του Μακεδονικού Στρατού.

Επίσης, σύμφωνα με άλλες εκτιμήσεις, ίσως να την ίδρυσε κάποιος διάδοχος του Αλέξανδρου και να της έδωσε προς τιμήν το όνομά του. 

Η πόλη εν τέλει μετονομάστηκε σε Αλεξάνδρεια στην Λάτμο λίγο αργότερα και την κατέγραψε ως εκ τούτου ο Στέφανος ο ΒυζάντιοςΣτέφανος ο Βυζάντιος: 10/18. Αλεξάνδρεια  προς τη Λάτμω της Καρίας : «δέκατη προς τω Λάτμω της Καρίας, εν η Αδώνιον ην, έχον Πραξιτέλους Αφροδίτην». (Αναφορά σε 18 πόλεις αναφερόμενες ως Αλεξάνδρεια): Έκδοση Λειψίας, σελ. 45, στιχ. 30., αν και δίδονται διαφορετικές πιθανότητες ως προς την ακριβή τοποθεσίαΧολέβας Ιωάννης: 4/21. «Η Αλεξάνδρεια στην Λάτμω της Καρίας. Για αυτή δεν υπάρχουν άλλα στοιχεία. Ίσως είναι η πόλη της Καρίας Αλίνδα, όπου κατέφυγε η βασίλισσα Άδα, η οποία και την παρέδωσε στον Αλέξανδρο». (Αναφορά σε 21 πόλεις αναφερόμενες ως Αλεξάνδρεια): Πηγή: Χολέβας Κ. Ιωάννης, «Τα Οικονομικά του Μεγάλου Αλεξάνδρου», σελ. 116-121. Εκδόσεις «Πελασγός»,. Αθήνα 1994. του οικισμού με αυτό το όνομα.

Η ονομασία ως «Ἄλινδα», ως πιθανή παραφθορά της λέξης Αλεξάνδρεια, είναι πάντως καταγεγραμμένη σε ιστορικά αρχεία και πηγές τουλάχιστον από το 81 π.Χ..  Με αυτήν την ονομασία ως Ἄλινδα την εμφανίζει και ο Κλαύδιος Πτολεμαίος στην Γεωγραφική Υφήγησι του 2ου μ.Χ. αιώναΚλαύδιος Πτολεμαίος, Γεωγραφική Υφήγησις, Βιβλίο V, Κεφ. 2..

Η Άλινδα παρέμεινε μια σημαντική εμπορική πόλη, που έκοψε και δικά της νομίσματα από το 3ο π.Χ. αιώνα έως και τον 3ο μ.Χ. αιώνα. 

Στους πρώτους χριστιανικούς αιώνες ήταν έδρα επισκόπου της μητρόπολης Σταυρουπόλεως. Η πόλη εμφανίζεται επίσης, στους βυζαντινούς επισκοπικούς καταλόγους και παραμένει μια τιτουλάριος επισκοπή για την Καθολική Εκκλησία, η έδρα της οποίας είναι κενή μετά το θάνατο του τελευταίου επισκόπου το 1976.

 Αρχαιολογικά ευρήματα 
Ο Στέφανος ο Βυζάντιος αναφέρει ότι η πόλη είχε έναν ναό του Απόλλωνα, που περιείχε ένα άγαλμα της Αφροδίτης, που φιλοτέχνησε ο Πραξιτέλης, το οποίο σήμερα δεν διασώζεται. Πιθανόν να υπήρξε σύγχυση ή παραδρομή με την γνωστή Αφροδίτη της Κνίδου, από την γνωστή και κοντινή πόλη Κνίδο, πιθανόν όμως να πρόκειται και για ξεχωριστή καλλιτεχνική δημιουργία.

Σήμερα στην πόλη διασώζεται νεκρόπολις, που έχει εν μέρει ανασκαφεί.

Η πόλη είχε επίσης ένα σημαντικό σύστημα ύδρευσης, συμπεριλαμβανομένου ενός ρωμαϊκού υδραγωγείου, και επίσης μια σχεδόν άθικτη αρχαία αγορά, ένα ρωμαϊκό αμφιθέατρο 5.000 θέσεων σε σχετικά καλή κατάσταση και υπολείμματα πολλών αρχαίων ναών και σαρκοφάγων.

Τα μηδέποτε αποκατεστημένα, αλλά πάντως πολύ καλά διατηρημένα ερείπια της αρχαίας πόλης παραμένουν επισκέψιμα μέσω του τουριστικού κέντρου της κοντινής Αλικαρνασσού(νυν Μποντρούμ) ή από την πόλη Μύλασα (νυν Μίλας) και φτάνοντας στο Καρπουζλού μέσα από τον ορεινό δρόμο, από τα νότια.

 Παραπομπές 

 Πηγές 
 George E. Bean (1971). «Turkey beyond the Maeander» - «ΗΤουρκία πέραν του Μαιάνδρου» (στα αγγλικά) ISBN 0-87471-038-3. Frederick A. Praeger, London.
 J. Garstang, «The Hittite Empire» - «Η αυτοκρατορία των Χετταίων», (στα αγγλικά), University Press, Edinburgh, 1930 σελ. 179.

 Εξωτερικοί σύνδεσμοι 

 The Princeton Encyclopedia of Classical Sites. Perseus Digital Library "Alinda". Princeton University.  Perseus Digital Library.

Κατηγορία:Αρχαίες πόλεις της Καρίας
Κατηγορία:Επαρχία Αϊδινίου
Κατηγορία:Εκστρατεία του Μεγάλου Αλεξάνδρου
Κατηγορία:Πόλεις που ίδρυσε ο Μέγας Αλέξανδρος